**HOPE CAMP** **este o tabără creștină** organizată de către *Tineret Speranța Oradea*, cu tema din anul 2023 „Aprins”, cu desfășurare în perioada 29 iulie – 3 august, în complexul Vila Speranța din localitatea Arieșeni, jud. Alba, care **susține cel mai înalt standard de comportament și morală creștină**. În același timp, prin organizarea taberei, ne obligăm să oferim siguranță, cadru potrivit pentru buna desfășurare a activităților, dar și mediu excelent pentru suflet prin decență, principii creștine, închinare și mesaje evanghelice.

Începând de sâmbătă, 29 iulie 2023, ora 15.00, până joi, 3 august, ora 16.00, mediul nostru comun va fi în campusul taberei creștine, iar activitățile, jocurile, servirea mesei și întâlnirile de slujbe vor crea pentru noi o mică comunitate creștină, sau chiar o familie unită.

Prin participarea și înscrierea în tabără fiecare își asumă respectarea prezentului regulament:

1. Standardele și principiile creștine sunt cheia descriptivă a fiecărui participant și vizitator.
2. Prezența tuturor participanților la întâlnirile comune este obligatorie.
3. Decența este regula de bază în ce privește codul vestimentar al participanților în Hope Camp. Astfel, hainele mulate, transparente, decolteuri generoase, pantalonii/fustele foarte scurți/-e nu sunt găzduite în tabăra noastră.
4. Deținerea și consumul de alcool, tutun și/sau produse stupefiante sunt interzise. De asemenea, deținerea și folosirea oricăror materiale pirotehnice sau a obiectelor cu pericol de vătămare sunt interzise.
5. Orice formă de altercație fizică sau verbală este interzisă. În cazul oricărei neînțelegeri sau al unui conflict se recomandă rezolvarea lor între persoanele implicate cu/fără ajutorul liderilor taberei.
6. Afecțiunea fizică între persoanele necăsătorite nu sunt permise. Astfel, ținutul de mână, îmbrățișările, sărutul și petrecerea timpului în doi în locuri izolate și întunecoase nu sunt permise în Hope Camp.
7. Păstrarea curățeniei în camere, în băi, în zona de sport, în zonele de relaxare, în sala de mese, în bisericuță și în tot complexul din exterior și interior este obligatorie.
8. Jocurile și activitățile distractive se vor desfășura numai în locurile indicate de către organizatori, cu respectarea regulamentului fiecărei activități în parte.
9. Este interzis accesul băieților în camerele/băile fetelor și a fetelor în camerele/băile băieților.
10. În intervalul orar 00.00 – 07.00 liniștea este obligatorie; de asemenea, plimbarea între camere este interzisă.
11. Orice părăsire temporară sau definitivă din perimetrul taberei trebuie să fie anunțată în prealabil unuia din liderii taberei.
12. Ieșirea din campus pentru relaxare/distracție se poate face numai însoțită de unul dintre lideri, în grupuri de min. 5 pers., dar nu mai mult de 10 pers. cu un singur lider. Drumețiile, ieșirile din complex în echipă, plimbările în afara complexului sunt permise numai pe timp de zi și niciodată în timpul slujbelor publice, a întâlnirilor pe grupe sau a altor activități organizate care presupun prezența obligatorie. Orice drumeție, ieșire din complex, plimbare în afara campusului taberei noastre, în afara celor organizate de de lideri, se va face pe proprie răspundere.
13. Abaterea de la principiile morale, de la decență, de la prezentul regulament sau subminarea liderilor atrage părăsirea taberei de către vinovat. Orice incident apărut din cauza nerespectării regulamentului nu atrage responsabilitatea organizatorilor. De asemenea, orice pagube materiale vor fi acoperite de către cei vinovați.

Data Nume, Prenume\*

  (și semnătură)

\*În cazul în care participantul în tabără este minor sub 18 ani, prezentul regulament va fi adus în atenția unuia din părinți/tutore și va fi semnat de către acesta la care se va adăuga și un număr de telefon al acestuia.